# CIRKOVŠKI TAMBURAŠI DOSEGLI SRCA TISOČIH LJUDI

Ob koncu preteklega leta smo tamburaši iz Cirkovc presenetili svojo zvesto občinstvo s povsem unikatnim voščilom. Na pobudo Katje Belca, ki igra drugo bisernico, je nastala ideja o nastanku videospota, kjer se je vsak, ki igra v orkestru, posnel tako zvočno, kot slikovno, vse skupaj pa smo nato združili v posrečen videospot. Posneli smo skladbo »White Christmas«, ki jo je tudi zapela Lara Brglez. Predsednik orkestra, Vlado Brglez, je motiviral člane, dirigent orkestra, Peter Krajnc, pa je pomagal pri montaži končnega izdelka. Videoposnetek smo objavili 23.12.2020, v roku par dni pa smo dosegli več kot deset tisoč ljudi, pohvale pa še vedno prihajajo iz vseh koncev Slovenije in še onkraj meja naše domovine. Tako smo vstopili v leto, kjer upamo, da bomo poskrbeli za par presenečenj in potrdili velik ugled, ki ga kot orkester s 45-letno tradicijo uživamo.

Žiga Ciglarič, podpredsednik TOC